b'\n_START_ARTICLE_\nKolej Komuniti Rompin\n_START_SECTION_\nSejarah Penubuhan\n_START_PARAGRAPH_\nKolej Komuniti Rompin dibina pada tahun 2003 di tapak seluas 15 ekar dalam mukim Kuala Rompin dengan kos pembinaan sebanyak RM13.9 juta. Terdapat 7 blok bangunan yang termasuk blok pentadbiran, makmal dan bengkel._NEWLINE_Pada peringkat awal, Kolej Komuniti Rompin beroperasi di Sekolah Menengah Teknik Sultan Haji Ahmad Shah, Jalan Endau-Rompin dan telah berpindah ke kampus tetap di Km5, Jalan Rompin-Pekan mulai bulan Ogos 2004. Kolej ini telah mula mengambil pelajar pertamanya pada seisi Jun 2003. Sebagaimana Kolej Komuniti yang lain, Kolej Komuniti Rompin ditubuhkan untuk memberi peluang pendidikan dan latihan khusus kepada pelajar lepasan Sijil Pelajaran Malaysia (SPM) sebelum memasuki pasaran tenaga kerja.\n_START_SECTION_\nVisi\n_START_PARAGRAPH_\nMenjadi pusat perkembangan pendidikan dan kemahiran dengan iltizam untuk membina komuniti yang berilmu seiring dengan falsafah pendidikan kebangsaan.\n_START_SECTION_\nMisi\n_START_PARAGRAPH_\nMeluaskan akses pendidikan, meningkatkan taraf sosio ekonomi dan kesejahteraan masyarakat melalui program latihan, kemahiran dan pembelajaran sepanjang hayat.\n_START_SECTION_\nMoto\n_START_PARAGRAPH_\n"Peneraju Komuniti Berilmu Dan Berkemahiran"\n_START_SECTION_\nObjektif\n_START_PARAGRAPH_\n\xc2\xb7\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0 Melaksanakan kursus yang dirancang dengan mewujudkan peluang membangunkan potensi dan mencapai kecemerlangan untuk pelajar menengah dan masyarakat setempat melalui pendidikan dan latihan yang dinamik dan berkualiti dengan:_NEWLINE_\xc2\xb7\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0 Menganjurkan dan mewujudkan laluan alternative kepada lepasan menengah._NEWLINE_\xc2\xb7\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0 Menganjur dan menyediakan pendidikan sepanjang hayat dalam pembangunan komuniti berpengetahuan (learning communities)._NEWLINE_\xc2\xb7\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0 Menyediakan latihan untuk meningkatkan kemahiran (upskilling) dan melatih semula (reskilling) untuk keperluan tenaga kerja setempat._NEWLINE_\xc2\xb7\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0 Menyediakan rangkaian strategic untuk pengukuhan aktiviti sosioekonomi dalam kalangan pelangan setempat dan stakeholder.\n_START_SECTION_\nProgram Yang Ditawarkan\n_START_PARAGRAPH_\nKini, Kolej Komuniti Rompin menawarkan kursus - kursus Sijil Kolej Komuniti Bermodular, SKK (M)\xc2\xa0:-_NEWLINE_\xe2\x80\xa2 Pemasangan Elektrik_NEWLINE_\xe2\x80\xa2 Operasi Perhotelan_NEWLINE_\xe2\x80\xa2 Kulinari_NEWLINE_\xe2\x80\xa2 Servis Teknologi Penyejukan Dan Penyamanan Udara_NEWLINE_\xe2\x80\xa2 Servis Kenderaan Ringan_NEWLINE_Selain daripada itu, Kolej Komuniti Rompin juga menganjurkan kursus-kursus jangka pendek serta kursus dibawah Program Satu Malaysia bagi masyarakat setempat tanpa mengira usia dan bangsa untuk meningkatkan kemahiran dan pengetahuan serta sosioekonomi mereka melalui pendidikan sepanjang hayat yang fleksibel dan mudah akses.\n_START_SECTION_\nStruktur Kursus\n_START_PARAGRAPH_\n\xc2\xb7\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0 Tempoh minima kursus sijil ialah 2 tahun (4 semester) dan tempoh maksima 5 tahun (10 semester)._NEWLINE_\xc2\xb7\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0 1 semester bersamaan 6 bulan.\n_START_SECTION_\nBayaran Yang Dikenakan\n_START_PARAGRAPH_\nYuran Pengajian\xc2\xa0: RM 200.00 setiap semester pengajian.\n_START_SECTION_\nKemudahan Asrama\n_START_PARAGRAPH_\nKolej Komuniti Rompin menyediakan asrama.\n_START_SECTION_\nBantuan Kewangan\n_START_PARAGRAPH_\nPelajar layak memohon pinjaman Tabung Pinjaman Pelajaran KPTM atau bantuan Kewangan/ biasiswa/ pinjaman dari mana-mana penaja yang lain. Elaun sebanyak RM250 akan diberi kepada pelajar yang layak.\n_START_SECTION_\nSyarat Kelayakan Masuk\n_START_PARAGRAPH_\nCalon mestilah WARGANEGARA Malaysia._NEWLINE_Lulus peperiksaan SIJIL PELAJARAN MALAYSIA (SPM) atau SIJIL PELAJARAN MALAYSIA VOKASIONAL (SPMV) Lulus Bahasa Melayu.'